
NA ALCORDANZA: 
por Paloma Diaz Iglesias 



Andres Iglesias Garrote. 


Dedicado ao meu avo Chalo 

O meu nome e Andres Iglesias Garrote e hai mais de se- 
tenta anos que non sei nada de min nin dos meus. Non pui- 
den estar con eles, ver os meus netos, despedirme de todos. 
Non lembro sequera se me deixaron escribirlles unhas letras. 
A morte e algo que ten que chegar, a sua hora, non adiantada 
pola voz e as mans dos que che temen, dos que non che que- 
ren por pensar diferente. 

Asi que agora, despois de tanto tempo, de tanto silencio, 
quero contarvos a mina historia, a dos meus, a vosa. Sen ran- 
cores, sen culpabeis, desde a paz que da o paso do tempo e 

como recordo para os que quedades e para os que han de vir. 

En 1865 nacln en Carino, ao abeiro do Cabo Ortegal onde 
dous mares se abrazan. Como tina que ser, ingresei na In- 
fantaria de Marina. Tiven que participar en varias campanas 
militares, Filipinas, Cuba, Marrocos. O desastre de Espana!, 
que abocaron o pals a un longo periodo de convulsions e cam- 
bios demasiado rapidos e dificiles de asimilar. Tantas guerras 
fixeron que me puidese retirar anticipadamente e moi novo 
co grao de Tenente de Infantaria de Marina, en 1901. 

Xa me casara en Ferrol con Antonia Fernandez Freire. 
Tivemos sete fillos, cinco homes e duas mulleres, que seria 
de vos?. Cando chegamos a Fene fomos vivir a Chamoso e 
pouco despois trasladamonos a unha casa que Don Aquilino 
Alonso, de Perlio, arrendounos. Como afeccions gustabame 
a ebanisteria e cultivar a terra. E foi precisamente a terra, a 
mina terra galega, rica e erma a vez a que me levou a mina 
actividade politica e social. 

Militei desde moi cedo no Partido Socialista Obrero Es- 
pahol. En 1918 colaboro na formacion e construcion do lo- 
cal do Sindicato de Oficios Varios e Peons da UXT de Fene, 
figuro no libro de socios co carne de afiliado numero un. O 
Primeiro de Maio de 1930 ten lugar a inauguracion oficial 
da Casa do Pobo Socialista situada en Penedo. Intervenen 
no acto Eugenio Casal, Francisco Fouro, Fuciano Anca, Ma- 
nuel Montero e eu, Andres Igrexas. Todos grandes politicos, 
grandes homes, grandes amigos, fomos como unha pina. Fun 
directivo da Union Recreativa, membro da sociedade Riga de 
Amigos de Fene e colaborei como correspondente durante 
moitos anos co diario de prensa O Pobo Galego. 

Eran tempos dificiles e en 193 1 ocupei o posto de secreta- 
rio do Sindicato Agrario “Fa Necesaria” de Fene, integrado 
na UXT en 1929. Que necesaria a temida Fei Agraria!, de 
que tihan medo?, duns campesinos que so querian traballar e 

que a terra dese froito?. E cheguei ao Concello de Fene, onde 
pasei mais tempo que na mina casa. Figuro nas Corporacions 
Municipals de 1931, 1935 e 1936 como tenente de alcalde e 
concelleiro do Partido Socialista. Elixido en votacion legal 
polos meus vecinos, pensando no seu progreso, no seu be- 
nestar e sempre desde o respecto cara as ideas dos demais. 
A mina sinatura figura como a de alcalde en funcions nun 
escrito que dirixin aos parrocos de Barallobre e Perlio a 5 de 
marzo de 1934. 

O pais seguia revolto, en moi poucos anos pasara por va- 
rias guerras, unha rexencia, a ditadura de Primo de Rivera, 
monarquias, exilios, folgas xerais, que tempos me tocaron 
vivir! Despois, a mina ultima etapa, a II Republica, a Revo- 
lucion de Outubro de 1934, o Anarquismo, o nacemento do 
Partido Comunista. E eu all, no medio, vendoas vir pero sen 
querer crelo. Antonia diciame que o deixase, que vivisemos 
tranquilos, que que falta me facia a mina idade. Pero eu, 
comprometido co meu pobo, cos meus paisanos, coas minas 
ideas, non podia facelo. Tina que cumprir o meu compromi- 
se, apoiando aos meus companeiros, animandoos a seguir na 
construcion dun pais democratico, de xustiza, de liberdades, 
de ilusions e de progreso, no que todos fosemos iguais, coas 
mesmas oportunidades. 

O 14 de Abril de 1931 tomamos posesion do Concello 
de Fene como representantes legais e asinamos a Acta da II 
Republica. Con que alegria proclamamos a Republica e col- 
gamos a bandeira do Consistorio! Declarouse dia festivo o 
seguinte e acordamos por unanimidade velar toda a noite, 
como garda de honra, a bandeira republicana espanola. Ani- 
mei e apoiei a Ramon Souto a presentarse a Alcalde polo noso 
partido en xuho do 36 para substituir a Jose Pita Cortes que 
dimitiu por razons de enfermidade, e a el. . .tamen o levaron. 

Pero non todos estaban conformes, deblan temer que che- 
gasen os “bolxeviques” e fosen a lies quitar as suas terras e o 
seu poder. Ouvlanse rumores, rumores que estando tan preto 
de Ferrol eran verdades a voces. Un sector do exercito estaba 
en Marrocos organizando un golpe de estado e a cabeza de 
todo iso un paisano noso. E chegou o 20 de Xullo de 1936, 
chegaron as noticias de Ferrol, era inevitabel, estaban orga- 
nizados e empezaban pola mesma terra do instigador. De- 
clarouse o Estado de Guerra e recibimos a orde, de acordo 
coa Comandancia da Garda Civil en prevision de sucesos, de 
requisar todas as armas de Fene. A Corporacion Municipal 
de Ferrol foi detida, os seguintes seriamos nos. 

Na tarde do 22 de Xullo, reunida a Corporacion no Con- 
cello, acordamos rendernos e colgar a bandeira branca dunha 
xanela do Consistorio. All estabamos Ramon Souto Gonza- 
lez, Isidro Fernandez Blanco, Francisco Barcia, Juan Sanchez 
Crespo, Eduardo Barcia Rodriguez, Emilio Veiga Paz, Eu- 
genio Fernandez Lopez, Jose Rico Torrente, Jesus Tenreiro 
Prim e eu. Ademais connosco atopabase Jose Comesana, de 
CEDA, e a sua muller aos que tivemos que protexer dalguns 
violentos polos seus ideais politicos. Teho entendido que o 
Tenente do Rexemento de Artillaria , Morenes, confirmou en 
Consello de Guerra que a Corporacion Municipal que se ato- 
paba no Consistorio salvara a vida de Comesana, impedindo 
que fose asasinado por corenta ou cincuenta fuxidos, segun- 
do lie narrou o propio Jose Comesana, pero de nada serviu. 

Non sei por quen nos tomaron, non somos violentos, nin 
delincuentes nin asasinos. Todos nos conecian, a nos, aos no- 
sos fillos, mesmo ate algun era familia. Seica o noso delito 
sexa ser fieis a Republica e querer o mellor para o pobo que 
nos elixiu. Pero chegaron. Unha expedicion de tres camions, 
un blindado, e unha trintena de artilleiros do rexemento n° 
12 saira do Cuartel de Artillaria de Ferrol ao mando do Ca- 

pitan Lopez Alonso. Ao seu paso por Xuvia sumaranselles a 
tropa dez gardas civis. Atravesaron a barricada dunha vintena 
de troncos de platanos da estrada de Ferrol a Fene, na zona 
do Puntal. All estabamos, esperandoos, sen opor resistencia, 
coas portas abertas, ondeando a bandeira branca, entregan- 
dolles as armas requisadas e deixando a sua custodia aos Co- 
mesana. Fomos todos detidos polo Capitan Alonso (TMTC: 
causa 505/36, f. 100). 

Levaronnos a prision da Escolleira (no Arsenal) e logo ao 
Castelo de San Filipe, sen poder despedirnos, sen poder bi- 
car aos nosos. Que medo sen tin e iso que conecia o lugar de 
cando a mina etapa militar. Cheiraba a matar, ouvianse cho- 
res, queixumes, suplicas. 

Non podo lembrar se 
durante eses dias fixeronme 
algo, se estiven so. Tampouco 
sei se puiden ver algun dos 
meus familiares, a mina mu- 
ller, os meus fillos; polos que 
temla, polos que choraba. 
Que vos esperara? So Cha- 
lo, maquinista da mercante, 
estaba fora, embarcado con 
destino a Nova York, lonxe 
do horror, dunha morte se- 
gura. E os demais ...Pepe, 
Pepe pode ser que me saque 
con axuda do meu xenro Torres. Pero non, non puideron 
facer nada e non llo reprocho, o medo! o medo a morte que 
me ha de chegar. 

A noite do 18 de Agosto de 1936 vineron buscarme. Dixe- 
ronme que un activista confesara a policla que no monte de 
San Filipe esconderamos armas e documentacion e habia que 

comprobalo. En realidade levaronme directamente aos muros 
do cemiterio de Canido. Acompananme Jose Rico Torrente 
e outros homes. Mirabamonos con medo, con tristeza, con 
incredulidade do que nos ia a pasar, sabiamos que xa mataran 
a outros. E eu volvin a pensar nos meus, aos que non volverla 
a ver. Sabia que todo terminaba all, pero os meus tinan que 
fuxir, salvarse. Sabia que irian a por eles. 

Emilio “Luco” era o chofer do partido, non tina afiliacion 
politica. O seu crime: levarnos aos mitins. E o que mais perigo 
corre e contanme que dous dias despois tamen foi paseado. 

De Xusto non se sabe nada, din que fuxiu axudado por un 
tal Corominas pero o certo e que nunca apareceu e iso que o 
seu fillo Tino non cesou de buscalo. 

Francisco “Paco” chegou a traballar de electricista en AS- 
TANO chegando a coincidir co meu sobrino, Pepe “Molinu- 
co”, cando este ultimo ingresou na empresa pouco despois 
de que tivese que marchar de BAZAN. 

A mina pobre filla Carmen, tan nova e embarazada, tivo 
que ver como xunto a min e aos seus irmans, tamen o seu 
marido, Ricardo Echevarria Perez, cabo 1° de Marina, que 
prestaba servizo no cruceiro “Liberdade”, era executado. 
Tampouco tina afiliacion politica. Carmen soa e esperando 
un fillo non foi declarada viuva durante moitos anos. Grazas 
a sua forza e valentia, a duras penas conseguiu sair adiante 
vendendo peixe polos arredores de Fene. 

A Marina e a Pepe foilles mellor, estaban no lado dos ven- 
cedores. Nada que reprocharlles, tamen deberon pasar o seu 
e son os que mellor poderian contar a nosa historia. 

De Gonzalo “Chalo”, ao que cheguei pola mina bisneta 
asturiana, sei que desembarcou en Aviles onde coneceu a Ro- 
sario “Sara”, tiveron tres fillos aos que a penas viu pola sua 
condicion de mariho mercante. Xubilouse en 1975 e faleceu 

De arriba para abaixo Emilio, Justo e Francisco, irmans de “Chalo”, 
cos seiis fillos e un amigo a esquerda. 


en 1987 sen volver a Fene, a sua terra, a sua casa, sen volver 
a ver aos seus. Onde ainda estaban os que nos separaron e 
quizais dividido para sempre. 

E Antonia? a nai, a muller da mina vida, que seria de ti? Ti 
sei que debiches sufrir polos teus fillos, polos teus netos, por 
min. Puideches vivir? 

Sinto as penurias e dor que pasastes pola mina causa, sinto 
que o meu mal sexa o voso mal, pero non me arrepinto de 
querer un pais mellor. 

Agora despidome, xunto aos muros do cemiterio. Dinme 
que me dea a volta, sei que me van a disparar, pero non se 
atreven a mirarnos, coma se non soubesemos quen son ...e 
sodes os nosos vecinos, os nosos amigos. O xoves 20 de agos- 
to de 1936 publicaron no xornal O Compostelan unha nota 
da Delegacion de Orde Publica onde afirmaban que “a 18 de 
agosto foran abatidos nos montes de San Filipe varios pre- 
sos do Dique que tentaron fuxir, entre eles o cenetista Mario 
Rico, obreiro da Construtora Naval, Guillermo Cedron (do 
PCE), Venancio Perez Blanco (comunista, secretario da Ju- 

ventud Socialista Unificacla de Ferrol), o concelleiro socialis- 
ta de Fene Andres Igresias, o militante do PCE Carlos Perez 
Fachal e o traballador do Concello Manuel Gonzalez Diaz. 
Os seus cadaveres foron sepultados no cemiterio de Cani- 
do”. 

Na data de 1 de Marzo de 1937 e como non saben como 
xustificar a mina morte e a dos meus companeiros, acusase- 
nos de ternos apropiado de 4.120 pesetas e 37 centimos dos 
fondos municipals, Instannos a acudir ao Concello para o seu 
reingreso e testemunar, xa que en caso de non presentarnos 
declarariamonos culpabeis. Pero se estamos mortos! non vos 
lembrades? A 15 de Xullo de 1937 fomos declarados respon- 
sabeis de apropiacion de fondos municipals. 

E agora mais de setenta anos despois esperto neste pais 
que eu tanto anhelei e encontro os meus, os que queren saber 
de min e dos seus. Os que non queren culpabeis, os que so 
queren saber quen son e de onde venen. E e tamen agora can- 
do restituen a mina memoria e honra para orgullo da mina 
familia. Para que nunca mais vos tenades que separar nin 
esconder e para que podades recuperar o que unha guerra 
cruel arrebatouvos e que vos corresponde por dereito. 


Paloma Diaz Iglesias 
Asturias 2008 

Este relato foi escrito a partir dos retrincos atopados en inter- 
net de diferentes publicacions e das declaracions efectuadas 
pola filla de Andres, Carmen Iglesias Fernandez, a radio Fene 
en 1995. 

Na “ alcordanza ” quere dicir en bable, na lembranza. 

